
TOUR DE FRANCE 2026 NA EUROSPORTU I HBO MAXU
UZ NAJNAPREDNIJE TV ISKUSTVO DO SADA


· Warner Bros. Discovery će tijekom srpnja i kolovoza uživo prenositi svaku etapu utrka Tour de France i Tour de France za žene diljem Europe.
· Jedinstveni studio na vrhu Alpe d’Hueza donosi gledateljima potpuno novo iskustvo praćenja najpoznatije biciklističke utrke na svijetu.
· Nove funkcionalnosti na platformi HBO Max podižu iskustvo gledanja na višu razinu, uz mogućnost praćenja utrke iz više kutova kamere i još interaktivnije prijenose.

Zagreb, 2. srpnja 2026.

Najprestižnija biciklistička utrka na svijetu ove godine stiže pred gledatelje uz unaprijeđeno iskustvo praćenja na Eurosportu i streaming platformi HBO Max. Warner Bros. Discovery najavio je novu sezonu prijenosa utrka Tour de France i Tour de France za žene, donoseći brojne tehnološke inovacije i više od 120 sati prijenosa uživo.

Od 4. do 26. srpnja ljubitelji biciklizma moći će pratiti svih 21 etapu 113. izdanja utrke Tour de France, dok će od 1. do 9. kolovoza biti emitirane sve etape ženskog Tour de Francea.

Na platformi HBO Max svaka etapa bit će dostupna uživo, uz unaprijeđene funkcije koje dodatno obogaćuju iskustvo gledanja. Gledatelji će imati mogućnost istovremenog praćenja četiri različita video signala putem opcije Multi-view, uključujući snimke s motocikla, iz helikoptera i druge kutove kamere, uz slobodan izbor audio prijenosa. Nova funkcija Key Moments omogućit će jednostavan povratak na ključne trenutke svake etape, dok će prijenosi biti dostupni u vrhunskoj kvaliteti slike i zvuka.

Warner Bros. Discovery će i ove godine angažirati jedan od najjačih timova stručnih komentatora i bivših profesionalnih biciklista, među kojima su Alberto Contador, Philippe Gilbert, Jens Voigt, Robbie McEwen, Adam Blythe i brojni drugi, koji će gledateljima približiti taktiku, strategiju i najvažnije trenutke svake etape.

„Biciklizam je dio našeg identiteta i već više od 35 godina približavamo priče, emocije i taktiku Tour de Francea milijunima gledatelja diljem Europe. Ovog ljeta spajamo naše dugogodišnje iskustvo s novim tehnološkim rješenjima koja navijačima pružaju još više kontrole, više sadržaja i potpuno novo iskustvo praćenja svake etape“, izjavio je Scott Young, izvršni potpredsjednik Warner Bros. Discovery Sports Europe.

Ovogodišnji Tour de France starta 4. srpnja u Barceloni, a nakon 3.333 kilometra završava 26. srpnja u Parizu. Aktualni prvak Tadej Pogačar pokušat će osvojiti petu titulu i pridružiti se najužem krugu najvećih šampiona u povijesti ove utrke.

Ženski Tour de France počinje 1. kolovoza u Švicarskoj, a završava 9. kolovoza u Nici, gdje će 154 biciklistice tijekom devet etapa voditi borbu za prestižnu žutu majicu.

Warner Bros. Discovery već više od tri desetljeća ekskluzivno donosi prijenose najvažnije biciklističke utrke na svijetu, a prava na emitiranje Tour de Francea i Tour de Francea za žene u Europi posjeduje najmanje do 2032. godine.


O Warner Bros. Discovery Sports Europe 
Warner Bros. Discovery Sports Europe predstavlja WBD-ov portfelj sportskih brendova, kanala i platformi u Europi. Zajednički doseže 130 milijuna ljudi svakog mjeseca, uključujući obožavatelje i širu publiku na više od 200 tržišta i na više od 20 jezika, putem svih platformi na kojima korisnici provode vrijeme, uključujući besplatnu televiziju, pretplatničku televiziju, streaming, online i društvene mreže. Warner Bros. Discovery Sports Europe uključuje prepoznatljive brendove kao što su Eurosport, Global Cycling Network (GCN), Global Mountain Bike Network (GMBN), Golf Digest, TNT Sports u Ujedinjenom Kraljevstvu i Irskoj, kao i sportske programe i sadržaj na platformi discovery+ te besplatnim televizijskim mrežama Warner Bros. Discoveryja. Ovi kanali povezuju publiku s najvećim sportskim događajima na svijetu. To uključuje Olimpijske igre u Europi, teniske Grand Slam turnire, biciklističke Grand Tourove i više od 300 dana biciklističkih prijenosa uživo godišnje, UCI Track Champions League, UCI Mountain Bike World Series u suradnji s ESO Sportsom, cjelogodišnji PGA TOUR, The Ocean Race, Snooker World Tour, ABB FIA Formula E Svjetsko prvenstvo, FIM Speedway GP, Speedway of Nations i Speedway World Cup, kao i sva velika natjecanja Svjetskog prvenstva i Svjetskog kupa u zimskim sportovima. Ponudu dodatno upotpunjuje odjel za organizaciju i promociju događanja, koji svake godine nadzire više od 30 događanja na pet kontinenata.

O HBO Maxu
HBO Max vodeća je globalna streaming platforma kompanije Warner Bros. Discovery koja donosi najuzbudljivije i najposebnije priče — od vrhunskih igranih serija i filmova, preko dokumentarnih, true crime i animiranih sadržaja za odrasle, pa sve do prijenosa sportskih događaja i vijesti (gdje su dostupni). HBO Max dom je prestižnih zabavnih brendova kao što su HBO, Warner Bros., Max Originals, DC i Harry Potter, ali i kultnih serija poput „Prijatelja“ i „Teorije velikog praska“ — sve na jednom mjestu.

O kompaniji Warner Bros. Discovery
Warner Bros. Discovery vodeća je globalna medijska i zabavna kompanija koja stvara i distribuira raznolik portfelj brendiranog sadržaja na području televizije, filma, streaminga i videoigara. Dostupna u više od 220 zemalja i teritorija te na 50 jezika, Warner Bros. Discovery inspirira, informira i zabavlja publiku diljem svijeta kroz svoje prepoznatljive brendove i proizvode, među kojima su Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posjetite www.wbd.com.

